सुबह जल्दी उठकर हम दोनों ने गुरुद्वारा परिसर के अंदर बनाए विशाल स्नानागार के गर्म पानी में आराम से नहाया और गुरुदारे मे गुरु साहिबान जी के दर्शन किये। गुरुद्वारा साहिब जी के बारे में बेहतर समझने के लिए हमने सेवादार जी से आग्रह किया की कृपा करके वो बताये की ये गुरुद्वारा कब ओर कैसे बना, यहाँ का क्या महत्व है, इस बारे मे हमे थोड़ा ज्ञान देकर हमारी उत्सुकता पर थोड़ा प्रकाश डाले। हमारी बात से सहमत हो उन्होंने हम दोनों को यहाँ के बारे मे बहुत ही रोचक और अनमोल जानकरी दी जो मैं आपके साथ साँझा करना चाहूँगा।